નવી દિલ્હી: તમારું બેન્ક ખાતું જૂનું હોય કે નવું, જો તમે બેન્કમાં પાન નંબર નહીં આપ્યો હોય તો તમારું ખાતું ફ્રીઝ કરવામાં આવશે. બેન્ક દ્વારા પોતાના ગ્રાહકોને નોટિસ મોકલીને પાન નંબર રજૂ કરવા અપીલ કરવામાં આવી રહી છે. અત્યાર સુધીમાં એક લાખથી વધુ લોકોને બેન્ક તરફથી નોટિસ બજાવવામાં આવી છે. જો કોઈ કારણસર ખાતાધારક પાસે પાન નંબર ન હોય તો તેઓ ફોર્મ-૬૦ ભરીને જમા કરાવી શકે છે. હવે બેન્ક ખાતાં ધારકો માટે પાન નંબર આપવો ફરજિયાત કરી દેવામાં આવ્યો છે.